pythainlp/thai_wikipedia_clean_20230101 huggingface dataset:
โพซิชันส์  เป็นสตูดิโออัลบั้มที่หกของนักร้องชาวอเมริกันอารีอานา กรานเด โดยรีพับลิกเรเคิดส์ ในวันที่ 30 ตุลาคม ค.ศ. 2020 ซึ่งเธอได้ร่วมงานกับโปรดิวเซอร์หลายคน เช่น , , , , , , และชาร์ล แอนเดอร์สัน
ซิงเกิลแรก เพลงโพซิชันส์ถูกปล่อยออกมาก็ติดชาร์ตอันดับหนึ่งบนบิลบอร์ดฮอต 100 ซึ่งเป็นเพลงที่ห้าของเธอที่ติดชาร์ตอันดับหนึ่งของบิลบอร์ดฮอต 100 ในสหรัฐอเมริกา ซิงเกิลที่สอง เพลง 34+35 ติดชาร์ตสูงสุดอันดับที่แปด และขึ้นสูงสุดอันดับที่สองเมื่อเธอนำมารีมิกซ์กับร้องกับโดจา แคต และเมแกน ธี สตัลเลียน นอกจากนี้อัลบั้มโพซิชันส์ เปิดตัวอันดับหนึ่งบนอันดับชาร์ตสูงสุดของบิลบอร์ด 200
คริสต์ออฟดิโอซาร์ก
คริสต์ออฟดิโอซาร์กส์  เป็นรูปปั้นพระเยซูขนาดใหญ่ตั้งอยู่ใกล้กับเมืองยูเรกาสปริงส์ ในรัฐอาร์คันซอ รูปปั้นตั้งอยู่บนภูเขาแมกเนทิก (Magnetic Mountain) สร้างขึ้นในปี 1966 ในฐานะ "โครงการอันศักดิ์สิทธิ์" (Sacred Project) โดย เจอรอลด์ แอล เค สมิธ ผู้ก่อตั้งพรรคสันโดษนิยมและชนผิวขาวนิยม พรรคอเมริกาเฟิร์สท์ รูปปั้นนี้สูง 65.5 ฟุต (20 เมตร)
ผลงานก่อสร้างรูปปั้นนี้เป็นของเอมเมิท ซุลลิแวนเป็นหลัก นอกจากนี้ซุลลิแวนยังคงทำงานให้กับไดโนซอร์เวิลด์ อาร์คันซอซึ่งตั้งอยู่ใกล้กันด้วย
ท่าอากาศยานนานาชาติดัลลาส-ฟอร์ตเวิร์ธ
โพสิชันส์ (อัลบั้ม)
ตำบลบ้านเป้า (จังหวัดลำปาง)
บุลศักดิ์ โพธิเจริญ
พันเอก บุลศักดิ์ โพธิเจริญ เป็นอดีตสมาชิกสภาผู้แทนราษฎรจังหวัดสิงห์บุรี 2 สมัย อดีตเลขานุการรัฐมนตรีว่าการกระทรวงเกษตร และสหกรณ์ (พลตรี สนั่น ขจรประศาสน์) อดีตสมาชิกกลุ่ม 10 มกรา เป็นหนึ่งในผู้ต้องหาร่วมกับพลตรี มนูญกฤต รูปขจร ในคดีลอบสังหารบุคคลสำคัญ
พันเอก บุลศักดิ์ เกิดเมื่อวันที่ 5 มีนาคม พ.ศ. 2478 สำเร็จการศึกษา วิทยาศาสตรบัณฑิต จากโรงเรียนนายร้อยพระจุลจอมเกล้า
พันเอก บุลศักดิ์ เคยได้รับแต่งตั้งให้เป็นสมาชิกวุฒิสภา เมื่อ พ.ศ. 2521 ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดสิงห์บุรี ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์ โดยเขาเป็นสมาชิกในกลุ่ม 10 มกรา ซึ่งต่อมาย้ายไปอยู่พรรคพลังธรรม และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
ต่อมาพันเอก บุลศักดิ์ มีบทบาทสำคัญในการล้มรัฐบาลพลเอกชาติชาย ชุณหะวัณ เมื่อคณะรักษาความสงบเรียบร้อยแห่งชาติ หรือ รสช. เผยแพร่ภาพคำสารภาพของเขาผ่านทางสถานีโทรทัศน์ โดยระบุว่าเขายอมรับความผิดในการวางแผนล้มล้างราชวงศ์จักรี พร้อมทั้งแฉว่า พล.ต.มนูญ เพื่อนร่วมรุ่น เป็นบุคคลที่ชอบหักหลังและทรยศ มีความทะเยอทะยานต้องการให้ตัวเองเป็นใหญ่ แต่ต่อมาในปี 2537 พลตำรวจเอก เสรี เตมียเวส เปิดเผยว่าคำให้การดังกล่าวเป็นการสร้างหลักฐานเท็จเพื่อล้มรัฐบาล
ตำบลบ้านเสด็จ
ตำบลบ้านเสด็จ อาจหมายถึง
เหตุรถไฟตกรางในฮวาเหลียน
เมื่อวันที่ 2 เมษายน 2021 เวลา รถไฟของ "ไท่หลู่เก๋อเอกซ์เพรส"  ให้บริการโดยการรถไฟไต้หวัน (TRA) ตกรางทางเข้าทิศเหนือของอุโมงค์ชิงฉุ่ย ในหมู่บ้านเหอเหริน ตำบลซิ่วหลิน เทศมณฑลฮวาเหลียน ประเทศไต้หวัน ส่งผลให้มีผู้เสียชีวิต 51 ราย และบาดเจ็บอย่างน้อย 186 ราย ขณะเกิดอุบัติเหตุมีผู้โดยสารบนรถไฟรวม 488 คน
เหตุการณ์เกิดขึ้นเมื่อเวลา ได้เกิดเหตุรถไฟตกรางในอุโมงค์ชิงฉุ่ย ระหว่างสถานีเหอเหริน กับสถานีฉงเต๋อ ขณะนั้นมีผู้โดยสารรวม 492 คน และพนักงานเดินรถและพนักงานประจำรถไฟ 4 คน ในรถไฟจำนวนแปดตู้ และกำลังวิ่งบนรางรถไฟฝั่งตะวันออก
เหตุการณ์นี้เป็นอุบัติเหตุทางรางที่ร้ายแรงที่สุดในประเทศไต้หวันนับตั้งแต่ปี ค.ศ. 1948 ซึ่งเป็นเหตุเกิดเพลิงไหม้บนรถไฟ ส่งผลให้มีผู้เสียชีวิตมากกว่า 64 ราย ทางการไต้หวันและการรถไฟระบุว่าเหตุการณ์นี้เป็นอุบัติเหตุทางรางที่ร้ายแรงที่สุดในประวัติศาสตร์
อนุสรณ์สถานมาร์ติน ลูเทอร์ คิง จูเนียร์
อนุสรณ์สถานมาร์ติน ลูเทอร์ คิง จูเนียร์  ตั้งอยู่ในสวนเวสต์โพโทแมก ถัดไปจากเนชันนัลมอลล์ ในวอชิงตัน ดี.ซี. สหรัฐอเมริกา คลุมพื้นที่ และประกอบด้วย ศิลาแห่งความหวัง "(Stone of Hope)" รูปสลักหินแกรนิตแสดงภาพผู้นำขบวนการสิทธิพลเมือง มาร์ติน ลูเทอร์ คิง จูเนียร์ แกะสลักโดยเหลย์ หยีซิน ซึ่งได้รับแรงบันดาลใจมาจากสุนทรพจน์อันโด่งดัง "ข้าพเจ้ามีความฝัน": "สิ่งที่ทะลวงออกมาจากเขาแห่งความสิ้นหวังคือศิลาแห่งความหวัง" (Out of the mountain of despair, a stone of hope) อนุสรณ์เปิดสู่สาธารณะในวันที่ 22 สิงหาคม ค.ศ. 2011 เป็นเวลานับสองทศวรรษตั้งแต่การริเริ่ม ออกแบบ ระดมทุนสร้าง และก่อสร้างโครงการ
ฟุตบอลโลก 2022 รอบคัดเลือก โซนยุโรป – กลุ่ม เจ
การแข่งขัน ฟุตบอลโลก 2022 รอบคัดเลือก โซนยุโรป กลุ่ม เจ เป็นหนึ่งในสิบ กลุ่มจากโซนยุโรป สำหรับ ฟุตบอลโลก 2022 รอบคัดเลือก ที่จะตัดสินหาทีมที่เข้าร่วมสำหรับ ฟุตบอลโลก 2022 ทัวร์นาเมนต์รอบสุดท้ายในประเทศกาตาร์ กลุ่ม เจ ประกอบไปด้วยหกทีม: อาร์มีเนีย, เยอรมนี, ไอซ์แลนด์, ลีชเทินชไตน์, มาซิโดเนียเหนือ, และ โรมาเนีย แต่ละทีมจะลงเล่นพบกันแต่ละนัดเหย้าและเยือนใน รูปแบบพบกันหมด
แก๊งค้ายาเมเดยิน
แก๊งค้ายาเมเดยิน  เป็นแก๊งค้ายาเสพติดและองค์กรอาชญากรรมแบบก่อการร้ายที่ทรงอำนาจและมีการจัดระเบียบสูง มีต้นกำเนิดในเมืองเมเดยิน ประเทศโคลอมเบีย และมีปาโบล เอสโกบาร์ เป็นผู้ก่อตั้งและผู้นำ แก๊งค้ายานี้ดำเนินการในช่วงระหว่าง ค.ศ. 1972–1993 ในโคลอมเบีย เปรู โบลิเวีย ปานามา อเมริกากลาง สหรัฐ (ซึ่งรวมถึงเมืองใหญ่อย่างลอสแอนเจลิสและไมแอมีเป็นต้น) และแคนาดา แม้ว่าองค์กรนี้จะเริ่มต้นจากการเป็นเครือข่ายค้าของเถื่อนตั้งแต่ต้นคริสต์ทศวรรษ 1970 แต่ก็ยังไม่หันมาค้าโคเคนจนกระทั่ง ค.ศ. 1976 ในช่วงจุดสูงสุดของการดำเนินการ แก๊งเมเดยินได้ลักลอบส่งโคเคนหลายตันไปยังประเทศต่าง ๆ ทั่วโลกในแต่ละสัปดาห์และได้รับกำไรมากถึง 60 ล้านดอลลาร์สหรัฐต่อวัน
แม้ว่าแก๊งเมเดยินจะมีชื่อเสียงจากการครอบงำวงการค้าโคเคนผิดกฎหมายอยู่ช่วงหนึ่ง แต่องค์กร (โดยเฉพาะอย่างยิ่งในปีหลัง ๆ) ก็ยังขึ้นชื่อในเรื่องการใช้ความรุนแรงเพื่อจุดมุ่งหมายทางการเมืองและการทำสงครามอสมมาตรกับรัฐบาลโคลอมเบีย โดยส่วนใหญ่อยู่ในรูปแบบของการวางระเบิด การลักพาตัว การสังหารโดยไม่เลือกหน้าต่อผู้บังคับใช้กฎหมาย และการลอบสังหารทางการเมือง เมื่อถึงจุดสูงสุด แก๊งเมเดยินเป็นแก๊งค้ายาที่ใหญ่ที่สุดในโลกและลักลอบขนส่งโคเคนมากกว่าคู่แข่งหลักอย่างแก๊งกาลิ (องค์กรค้ายาเสพติดจากจังหวัดบาเยเดลเกากาของโคลอมเบีย) ถึงสามเท่า ในเวลานั้น แก๊งเมเดยินสร้างรายได้มากกว่า 2 หมื่นล้านเหรียญสหรัฐต่อทุกปี
โกวิทย์ พวงงาม
ศาสตราจารย์ โกวิทย์ พวงงาม เป็นสมาชิกสภาผู้แทนราษฎรไทยแบบบัญชีรายชื่อ สังกัดพรรคพลังท้องถิ่นไท หัวหน้าพรรคพลังท้องถิ่นไท เป็นอดีตคณบดีคณะสังคมสงเคราะห์ศาสตร์ มหาวิทยาลัยธรรมศาสตร์ อดีตนายกสภามหาวิทยาลัยราชภัฏนครศรีธรรมราช
ศ.ดร.โกวิทย์ พวงงาม เกิดเมื่อวันที่ 8 ธันวาคม พ.ศ. 2494 สำเร็จการศึกษาระดับปริญญาตรี ศึกษาศาสตรบัณฑิต (ภูมิศาสตร์) จากมหาวิทยาลัยศิลปากร ระดับปริญญาโท ศิลปศาสตรมหาบัณฑิต (การพัฒนาสังคม) จากมหาวิทยาลัยเกษตรศาสตร์ และรัฐศาสตรมหาบัณฑิต (การปกครอง) จากมหาวิทยาลัยธรรมศาสตร์ ระดับปริญญาเอก Doctor of Philosophy (Rural Development) จาก CENTRAL LUZON STATE UNIVERSITY ประเทศฟิลิปปินส์
ศ.ดร.โกวิทย์ พวงงาม เคยรับราชการในสังกัดกรมการพัฒนาชุมชน กระทรวงมหาดไทย ระหว่างปี 2521 - 2534 และเป็นอาจารย์ประจำภาควิชาส่งเสริมการเกษตร คณะเกษตรศาสตร์ มหาวิทยาลัยเชียงใหม่ ระหว่างปี 2535 - 2539 จากนั้นโอนย้ายมาสังกัดมหาวิทยาลัยธรรมศาสตร์ ในปี 2547 และเป็นคณบดีคณะสังคมสงเคราะห์ศาสตร์ มหาวิทยาลัยธรรมศาสตร์ ระหว่างปี 2559 ถึงปี 2562 และเคยได้รับการแต่งตั้งเป็นนายกสภามหาวิทยาลัยราชภัฏนครศรีธรรมราช ระหว่างปี 2561 ถึงปี 2563
ศ.ดร.โกวิทย์ พวงงาม เข้าร่วงานการเมืองกับพรรคพลังท้องถิ่นไท ซึ่งนำโดยชัชวาลล์ คงอุดม หรือ "ชัช เตาปูน" ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ระบบบัญชีรายชื่อลำดับที่ 2 และเป็นหนึ่งในรายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2562ของพรรคพลังท้องถิ่นไท โดย ศ.ดร.โกวิทย์ ได้รับเลือกตั้งเป็น ส.ส.สมัยแรกในการเลือกตั้งครั้งนี้
ศ.ดร.โกวิทย์ พวงงาม มีบทบาทในด้านการงบประมาณของท้องถิ่น โดยการแสดงความเห็นเกี่ยวกับงบประมาณที่จัดสรรให้ท้องถิ่นน้อยเกินไป นอกจากนั้น ศ.ดร.โกวิทย์ พวงงาม ยังมีผลงานหนัสือเกี่ยวกับการปกครองท้องถิ่นอีกหลายผลงาน
ชยุต ภุมมะกาญจนะ
ชยุต ภุมมะกาญจนะ ชื่อเดิม "วรวุฒิ" เป็นสมาชิกสภาผู้แทนราษฎรจังหวัดปราจีนบุรี สังกัดพรรคภูมิใจไทย อดีตเลขานุการรัฐมนตรีว่าการกระทรวงพัฒนาสังคมและความมั่นคงของมนุษย์
ชยุต ภุมมะกาญจนะ เกิดเมื่อวันที่ 10 กุมภาพันธ์ พ.ศ. 2506 เป็นบุตรของ สมาน ภุมมะกาญจนะ อดีตรัฐมนตรีช่วยว่าการกระทรวงอุตสาหกรรม กับนางจิตรา ภุมมะกาญจนะ (นามสกุลเดิม: ภาวสิน) สำเร็จการศึกษาระดับปริญญาตรี บริหารธุรกิจบัณฑิต (การบริหารงานบุคคล) จากมหาวิทยาลัยเกริก และปริญญาโท บริหารธุรกิจมหาบัณฑิต (การบริหารงานบุคคล) จากมหาวิทยาลัยรามคำแหง
ชยุต ลงสมัครรับเลือกตั้งสมาชิกสภาผู้แทนราษฎรจังหวัดปราจีนบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งเป็นสมัยแรก และได้รับเลือกตั้งต่อเนื่องตั้งแต่ครั้งนั้นเป็นต้นมา ทั้งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในนามพรรคไทยรักไทย การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคพลังประชาชน หลังจากนั้นได้ย้ายมาสังกัดพรรคกิจสังคม ในปลายปี พ.ศ. 2551 ภายหลังคดียุบพรรคใหญ่หลายพรรค โดยมีนายสุวิทย์ คุณกิตติ อดีตหัวหน้าพรรคได้นำ สมาชิกสภาผู้แทนราษฎร กลับมาฟื้นฟูพรรคกิจสังคมอีกครั้ง โดยนายสุวิทย์ดำรงตำแหน่งประธานที่ปรึกษาพรรค และเข้าร่วมฝ่ายรัฐบาลซึ่งสนับสนุน นายอภิสิทธิ์ เวชชาชีวะ เป็นนายกรัฐมนตรี
ต่อมา ชยุต ได้ย้ายมาสังกัดพรรคชาติไทยพัฒนา และได้รับเลือกตั้งต่อเนื่อง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคภูมิใจไทย
ชยุต ภุมมะกาญจนะ ได้รับเลือกตั้งเป็นสมาชิกสภาผู้แทนราษฎรมาแล้ว 5 สมัย
วรวุฒิ ภุมมะกาญจนะ
คาเคย์ สุมิเระ
ธนวัฒน์ ซึ้งจิตถาวร
ธนวัฒน์ ซึ้งจิตถาวร ( เกิด 8 มกราคม พ.ศ. 2543) เป็นนักฟุตบอลอาชีพชาวไทย ปัจจุบันเล่นในตำแหน่งกองกลางตัวรุกให้กับเลสเตอร์ซิตี ในพรีเมียร์ลีก และทีมชาติไทย
ธนวัฒน์เล่นให้กับทีมท้องถิ่นของ Neunkirch เป็นเวลาเจ็ดปี ก่อนจะเซ็นสัญญากับน็องซี เมื่ออายุ 13 ปี
เมื่อ 19 กันยายน พ.ศ. 2563 ธนวัฒน์เซ็นสัญญากับเลสเตอร์ซิตีแบบไร้ค่าตัว และลงเล่นให้กับทีมเยาวชนของสโมสร ลงเล่นให้กับทีมครั้งแรกใน เกมที่พบกับแบล็กเบิร์นโรเวอส์ เมื่อ 29 กันยายน พ.ศ. 2564 และมีชื่อเป็นตัวสำรองให้กับทีมชุดใหญ่ในเกมที่พบกับแมนเชสเตอร์ซิตี เมื่อ 3 เมษายน พ.ศ. 2564
อากิระ นิชิโนะ กุนซือ ฟุตบอลทีมชาติไทย ได้เรียกตัวติดทีมชาติไทยชุดใหญ่เพื่อไปแข่งขันฟุตบอลโลกรอบคัดเลือกที่ สหรัฐอาหรับเอมิเรตส์
ในเดือนตุลาคม พ.ศ. 2564 ธนวัฒน์มีชื่อติดทีมฟุตบอลทีมชาติไทยรุ่นอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือกที่ประเทศมองโกเลีย ซึ่งเขาได้รับการแต่งตั้งให้เป็นกัปตันของทีมชาติชุดนี้ด้วย
TOP NEWS
สมเจตน์ ลิมปะพันธุ์
สมเจตน์ ลิมปะพันธุ์ เป็นสมาชิกสภาผู้แทนราษฎรจังหวัดสุโขทัย สังกัดพรรคภูมิใจไทย อดีตผู้ช่วยเลขานุการรัฐมนตรีว่าการกระทรวงสาธารณสุข (นายอนุทิน ชาญวีรกูล)
สมเจตน์ ลิมปะพันธุ์ เกิดเมื่อวันที่ 14 พฤษภาคม พ.ศ. 2511 จบการศึกษาชั้นมัธยมปลาย จากโรงเรียนเซนต์จอห์น ระดับปริญญาตรี บริหารธุรกิจบัณฑิต (การตลาด) จากมหาวิทยาลัยธุรกิจบัณฑิตย์ ปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง
สมเจตน์ ลิมปะพันธุ์ เป็นหลานชายของร้อยตรี ประพาส ลิมปะพันธุ์
สมเจตน์ ลงสมัครรับเลือกตั้งสมาชิกสภาผู้แทนราษฎรจังหวัดสุโขทัยครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา และได้รับเลือกตั้งเป็นสมัยแรก และได้รับเลือกตั้งต่อเนื่องตั้งแต่ครั้งนั้นเป็นต้นมา ทั้งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในนามพรรคไทยรักไทย การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคชาติไทย หลังจากนั้นได้ย้ายมาสังกัดพรรคกิจสังคม ในปลายปี พ.ศ. 2551 ภายหลังคดียุบพรรคใหญ่หลายพรรค โดยมีนายสุวิทย์ คุณกิตติ อดีตหัวหน้าพรรคได้นำ สมาชิกสภาผู้แทนราษฎร กลับมาฟื้นฟูพรรคกิจสังคมอีกครั้ง โดยนายสุวิทย์ดำรงตำแหน่งประธานที่ปรึกษาพรรค และเข้าร่วมฝ่ายรัฐบาลซึ่งสนับสนุน นายอภิสิทธิ์ เวชชาชีวะ เป็นนายกรัฐมนตรี
ต่อมา สมเจตน์ ได้ย้ายมาสังกัดพรรคชาติพัฒนาเพื่อแผ่นดิน แต่ไม่ได้รับเลือกตั้งโดยแพ้ให้กับผู้สมัครจากพรรคภูมิใจไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จึงย้ายมาสังกัดพรรคภูมิใจไทย และได้รับเลือกตั้งอีกสมัย
เทศบาล  เป็นเขตการปกครองรูปแบบหนึ่ง มีสถานะและอำนาจในการปกครองตนเองตามที่ได้กำหนดไว้ในกฎหมายของรัฐหรือท้องถิ่น
คำว่า "เทศบาล" ยังใช้หมายถึงองค์กรที่ทำหน้าที่บริหารเขตพื้นที่ดังกล่าว เทศบาลเป็นเขตการปกครองในรูปแบบปกติ ซึ่งแตกต่างจากเขตการปกครองพิเศษ
พื้นที่ในเขตเทศบาลหนึ่ง อาจครอบคลุมถึง
อาสนวิหารนักบุญหลุยส์ (นิวออร์ลีนส์)
อาสนวิหารและมหาวิหารนักบุญหลุยส์ กษัตริย์แห่งฝรั่งเศส  หรือนิยมเรียนสั้น ๆ ว่า อาสนวิหารเซนต์หลุยส์ (; , ) เป็นที่ตั้งของอัครมุขมณฑลนิวออร์ลีนส์และเป็นอาสนวิหารที่เก่าแก่ที่สุดในสหรัฐที่ยังใช้งานต่อเนื่องถึงปัจจุบัน อาสนวิหารนี้สร้างขึ้นเพื่ออุทิศแด่นักบุญหลุยส์ (หรือพระเจ้าหลุยส์ที่ 9 แห่งฝรั่งเศส) โบสถ์หลังแรกสร้างขึ้นในปี 1718 และหลังที่สามสร้างขึ้นในสมัยภายใต้การปกครองของสเปนในปี 1789 และได้ยกสถานะขึ้นเป็นอาสนวิหารในปี 1793 อาสนวิหารหลังเดิมถูกเพลิงไหม้เสียหายในเพลิงไหม้ใหญ่เมื่อปี 1788 จากนั้นได้มีการขยาย ต่อเติม และปรับปรุงจนเสร็จสมบูรณ์ในทศวรรษ 1850s และยังคงมีโครงสร้างบางส่วนจากปี 1789 หลงเหลืออยู่
อาสนวิหารนักบุญหลุยส์ตั้งอยู่ในเฟรนช์ควอร์เตอร์ นิวออร์ลีนส์ รัฐลุยเซียนา สหรัฐ บนส่วนเพลซจอห์นพอลเดอะเซคเคินด์ (Place John Paul II; ) ซึ่งเป็นถนนส่วนทางเท้าของถนนชาร์ตเอส์ (Chartres Street หรือ "rue de Chartres") ซึ่งมีความยาวหนึ่งช่วงระหว่างถนนเซนต์ปีเตอร์ (St. Peter Street; "rue Saint-Pierre") และถนนเซนต์แอนน์ (St. Anne Street, "rue Sainte-Anne") อาสนสิหารนั้นตั้งอยู่ติดกับจัตุรัสแจ็คสัน หันหน้าเข้าสู่แม่น้ำมิสซิสซิปปีในย่านใจกลางประวัติศาสตร์ของนิวออร์ลีนส์
สุสานเซนต์หลุยส์เป็นที่รู้จักในฐานะที่ฝังศพของนักบวชวูดูแบบลุยเซียนา มารี ลาโว และบุคคลจากนิวออร์ลีนส์คนอื่น ๆ ที่มีชื่อเสียง เช่น เอเตียน เดอ บอเร, ฮอเมอร์ เพลสสี, เบอร์นาร์ เดอ มารีไญ, เบนยามิน เฮนรี แลทรอบ, บาร์เธเลมี ลาฟง, พอล มอร์ฟี และ เออร์เนสท์ นาธาน มอเรียล รวมถึงมีป้ายทองแดงจารึกชื่อของมาดามมารี เดลฟีน ลาลอรีในซอย 4 ถึงแม้ว่าร่างของเธอไม่ได้ฝังที่นี่
นิโคลัส เคจ นักแสดงชาวอเมริกัน ได้ซื้อสุสานที่นี่จองไว้เพื่อเป็นที่ฝังศพของเขาเมื่อเขาเสียชีวิต
ผี.
เชื่อกันว่าในอาสนวิหารมีวิญญาณของคุณพ่ออันโตนิโอ เดอ เซเดลลา หรือรู้จักในชื่อ แปร์อ็องตวน (Père Antoine) หลอกหลอนอยู่ คุณพ่ออังตวนเป็นนักบวชประจำอาสนวิหารและร่างของท่านฝังอยู่ภายในโบสถ์หลังนี้ มีรายงานการพบเห็นการปรากฏกายของคุณพ่อโดยทั้งศาสนิกชนและนักท่องเที่ยวว่าพบเห็นคุณพ่อในระหว่างมิสซาเที่ยงคืนวันคริสต์มาสใกล้กับด้านซ้ายของพระแท่นบูชา โดยถือเทียนหนึ่งแท่ง นอกจากนี้ยังเชื่อกันว่ามีวิญญาณของแปร์ดากอแบร์ (Père Dagobert) นักบวชผู้ร่างฝังในโบสถ์นี้เช่นกัน เป็นที่เล่าขานกันว่าในวันฝนพรำจะได้ยินเสียงคุณพ่อร้องเพลงสวด "Kyrie" ในโบสถ์
St. Louis Cathedral (New Orleans)
ไต้หวันในโอลิมปิก
ความสัมพันธ์ระหว่างประเทศของสาธารณรัฐจีน
แฮปปี้ (ตัวละครในมังงะ)
แฮปปี้ (Happy) เป็นตัวละครจากการ์ตูนญี่ปุ่นเรื่อง แฟรี่เทล ศึกจอมเวทอภินิหาร และ เอเดนส์ซีโร่
แฟรี่เทล ศึกจอมเวทอภินิหาร.
เผ่าพันธุ์เอกซ์ซีด เป็นแมวตัวสีฟ้าพูดกับยืนแบบคนได้ คู่หูของนัตสึ
เอเดนส์ซีโร่.
อดีตเผ่าพันธุ์แมวบนดาวเอกซ์ซีด เป็นแมวตัวสีฟ้าพูดกับยืนแบบคนได้ คู่หูของรีเบคก้า
เลิฟคอเมดี้เรื่องนี้ เพื่อนสมัยเด็กไม่มีวันแพ้
เลิฟคอเมดี้เรื่องนี้ เพื่อนสมัยเด็กไม่มีวันแพ้ หรือ ความรักนี้เพื่อนสมัยเด็กไม่แพ้รักแรกหรอก  หรือชื่อย่อว่า โอซามาเกะ  เป็นซีรีส์ไลต์โนเวลญี่ปุ่นแนวรักตลก เขียนโดยชูอิจิ นิมารุ และวาดภาพประกอบโดยอูอิ ชิงุเระ ตีพิมพ์โดยสำนักพิมพ์ ASCII Media Works ในเครือหนังสือเด็งเงกิบุงโกะเมื่อเดือนมิถุนายน พ.ศ. 2562 ปัจจุบันจำหน่ายถึงเล่มที่ 9 ได้รับการดัดแปลงเป็นมังงะ วาดรูปโดยเรียว อิโต ตีพิมพ์ในนิตยสาร"คอมิกอะไลฟ์รายเดือน" นิตยสารการ์ตูนแนว"เซเน็ง"ของสำนักพิมพ์เมเดียแฟกทอรี ตั้งแต่เดือนพฤศจิกายน พ.ศ. 2562 ได้รับการรวบรวมเป็นหนังสือการ์ตูนรวมเล่ม ("ทังโคบง") แล้ว 4 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ออกอากาศตั้งแต่เดือนเมษายนถึงมิถุนายน พ.ศ. 2564
วัดรางตันนิลประดิษฐ์
วัดรางตันนิลประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบัว อำเภอบ้านแพ้ว จังหวัดสมุทรสาคร มีที่ดินตั้งวัดมีเนื้อที่ 19 ไร่ 2 งาน 60 ตารางวา
วัดรางตันนิลประดิษฐ์สร้างขึ้นในในปี พ.ศ. 2452 โดยนายนิลและนางปาน แดงเภา ได้ถวายที่ดินให้สร้างวัด มีพระอาจารย์บุญนาค ศรีอ่อน เป็นผู้ดูแลได้ชักชวนประชาชนมาร่วมกัน ต่อมาปี พ.ศ. 2463 ได้เงินบริจาคในการสร้างอุโบสถที่ทำจากไม้ ในสมัยพระสุดใจ สุวณฺณโชโต เป็นเจ้าอาวาส เมื่อปี พ.ศ. 2494 ท่านได้ก่อสร้างอุโบสถหลังใหม่ วัดได้รับพระราชทานวิสุงคามสีมาเมื่อพ.ศ. 2502 เขตวิสุงคามสีมา กว้าง 8 เมตร ยาว 16 เมตร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2485
อาคารเสนาสนะ ได้แก่ อุโบสถ กว้าง 8 เมตร ยาว 16 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก ภายในประดิษฐานพระประธานขนาดหน้าตักกว้าง 4.50 เมตร สูง 5 เมตร นามว่า "สมเด็จพระพุทธไชยมงคล" ศาลาการเปรียญ กว้าง 12 เมตร ยาว 18 เมตร สร้างเมื่อ พ.ศ. 2490 เป็นอาคารไม้ มีช่อใบระกา หอสวดมนต์ กว้าง 6 เมตร ยาว 12 เมตร สร้างเมื่อ พ.ศ. 2475 เป็นอาคารไม้ กุฏิสงฆ์ จำนวน 2 หลัง เป็นอาคารไม้ 1 หลัง และตึก 1 หลัง วิหาร กว้าง 5 เมตร ยาว 12 เมตร เป็นอาคารคอนกรีตเสริมเหล็ก สร้างเมื่อ พ.ศ. 2541 ศาลาอเนกประสงค์ กว้าง 16 เมตร ยาว 28 เมตร เป็นอาคารคอนกรีตเสริมเหล็ก มีช่อฟ้าใบระกา ศาลาท่าน้ำ โรงครัว และหอกลอง
วัดรางต้นนิลประดิษฐ์
เอกสิทธิ์ของสมาชิกรัฐสภา
ประเทศสหราชอาณาจักรอนุญาตให้สมาชิกสภาขุนนางและสภาสามัญชนพูดได้อย่างเสรีระหว่างการดำเนินการทั่วไปในสภา โดยไม่ต้องเกรงกลัวที่จะถูกดำเนินการทางกฎหมายในข้อหาหมิ่นประมาท หมิ่นศาล หรือละเมิดพระราชบัญญัติความลับทางราชการ เอกสิทธิ์นี้ยังให้การคุ้มครองสมาชิกรัฐสภาไม่ให้โดนจับกุมในคดีแพ่งจากคำพูดหรือกระทำในฐานะสมาชิกสภาฯ ภายในอาณาบริเวณของพระราชวังเวสต์มินสเตอร์ โดยมีเงื่อนไขว่าคำพูดหรือการกระทำดังกล่าวเป็นส่วนหนึ่งของการดำเนินการในรัฐสภา อาทิ การตั้งกระทู้ถามนายกรัฐมนตรีในสภาสามัญชน เอกสิทธิ์นี้ทำให้สมาชิกสามารถตั้งคำถามหรือถกเถียงประเด็นที่อาจจะเข้าข่ายหมิ่นประมาท แทรกแซงคดีที่กำลังถูกพิจารณาในศาล หรือสุ่มเสี่ยงต่อการเปิดเผยความลับทางราชการ
สิทธิ์ที่คล้ายคลึงกันมีอยู่ในประเทศที่ใช้รัฐสภาระบบเวสต์มินสเตอร์เช่นประเทศแคนาดา ประเทศออสเตรเลีย ประเทศไทย เป็นต้น ในประเทศสหรัฐอเมริกา เอกสิทธิ์นี้ถูกมอบให้โดยข้อความวรรคหนึ่งว่าด้วยการพูดและการอภิปรายในมาตราที่หนึ่งของรัฐธรรมนูญสหรัฐ และในสภานิติบัญญัติของหลาย ๆ รัฐในสหรัฐอเมริกาก็ได้ให้ความคุ้มครองที่คล้ายคลึงกัน
ในประเทศไทย เอกสิทธิ์และความคุ้มกันสมาชิกรัฐสภาได้รับการบัญญัติไว้ในรัฐธรรมนูญแห่งราชอาณาจักรไทย พ.ศ. 2560 โดยให้เอกสิทธิ์ในการอภิปราย ตั้งกระทู้ถาม ลงมติและลงคะแนน รวมถึงการดำเนินการทางรัฐสภาอื่น ๆ โดยไม่ต้องกลัวว่าจะถูกฟ้อง หรือถูกขัดขวางในการปฏิบัติหน้าที่เป็นผู้แทนประชาชน
วัดฉาง
วัดฉาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปรอก อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 15 ไร่ 1 งาน 3 ตารางวา
วัดฉางสร้างในสมัยพระบาทสมเด็จพระพุทธเลิศหล้านภาลัย เมื่อ พ.ศ. 2360 โดยชาวมอญเมาะตะมะที่อพยพครอบครัวมาอยู่ในตำบลบ้านฉาง จึงได้สร้างวัดเพื่อบำเพ็ญกุศลตามประเพณีและตั้งชื่อว่า "วัดฉาง" วัดได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2534 เขตวิสุงคามสีมากว้าง 12 เมตร ยาว 24 เมตร ได้ผูกพัทธสีมาเมื่อวันที่ 13 กรกฎาคม พ.ศ. 2534
ภายในวัดมีสถาปัตยกรรมเก่าอยู่ 2 แห่ง คือ วิหารร้าง เป็นอาคารขนาดเล็กก่ออิฐถือปูน มีประตูเดียว หน้าต่างด้านละ 2 คู่ ประดับลายรดน้ำ หน้าบันปูนปั้นประดับลวดลายดอกไม้ฝีมืองามมาก เป็นศิลปะสมัยอยุธยาตอนปลายถึงรัตนโกสินทร์ตอนต้น มีงานปูนปั้นอย่างชาวจีนปรากฏอยู่ที่หน้าบันของวิหาร และพระพุทธรูปปางสมาธิที่สร้างจากสตางค์แดงทั้งองค์ และศาลาท่าน้ำ ลักษณะเป็นอาคารไม้สร้างแบบโปร่ง หลังคาทรงจั่วผสมปั้นหยา มุงกระเบื้องว่าวหรือซีเมนต์ ตรงส่วนที่เป็นเชิงชายและหน้ากระดานคอสองเป็นไม้ฉลุลายละเอียดประณีตมาก เสาอาคารลบเหลี่ยมสี่มุม ประดับบัวรอบเสาทุกต้น ระเบียงมีราวลูกกรมไม้ระแนงตีตามแนวนอนและแนวตั้ง
นีโคไล วาลูเอฟ
นีโคไล เซียเกเยวิช วาลูเอฟ  นักมวยสากลและนักการเมืองชาวรัสเซีย เจ้าของสถิตินักมวยที่มีส่วนสูงและน้ำหนักตัวสูงที่สุด (213 เซนติเมตร, 328 ปอนด์ (149 กิโลกรัม)​) ที่สามารถได้ตำแหน่งแชมป์โลกมาครอง
วัดตรีจินดาวัฒนาราม
วัดตรีจินดาวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกุ้ง อำเภอบางคนที จังหวัดสมุทรสงคราม
วัดตรีจินดาวัฒนาราม เดิมชื่อว่า วัดใหม่สามจีน เพราะมีจีนพี่น้องสามคน เป็นผู้สร้างวัด คือ ขุนศรีโสภณ (เส็ง แซ่ตัน) ขุนท่องวารี (โป๊ แซ่ตัน) และขุนมณีพาณิช (ฮก แซ่ตัน) ได้รวมทุนกันสร้างวัด เริ่มสร้างวัดเมื่อ พ.ศ. 2378 ต่อมาเปลี่ยนชื่อวัดมาเป็น "วัดตรีจินดาวัฒนาราม" เมื่อ พ.ศ. 2483 โดยยังคงความหมายเดิม ประชาชนมักเรียกว่า วัดไทรโยค เพราะตั้งอยู่ปากคลองไทรโยค วัดได้สร้างอุโบสถหลังใหม่แทนอุโบสถหลังเก่า ได้รับพระราชทานวิสุงคามสีมาเมื่อวันที่ 4 มกราคม พ.ศ. 2529
อาคารและเสนาสนะ ได้แก่ อุโบสถฝากระดาน 1 หลัง วิหารก่ออิฐ 1 หลัง เป็นอาคารตรีมุข ก่ออิฐถือปูนหลังคาเครื่องไม้มุงกระเบื้อง ช่อฟ้าใบระกาปูนปั้นประดับกระจก หน้าบันปูนปั้นรูปเทพนมด้านข้างมีลวดลายก้านขดตกแต่ง หอสวดมนต์ 1 หลัง กุฏิวิปัสสนาหน้าวิหาร 1 หมู่ กุฏิใหญ่ 1 หมู่ หอระฆัง 1 หอ ศาลาท่าน้ำ 3 หลัง เสร็จเรียบร้อยทำพิธีฉลอง เมื่อ พ.ศ. 2381 ศาลาการเปรียญไม้ สร้างเมื่อ พ.ศ. 2463 เป็นอาคารไม้ทรงไทยสองชั้นยกพื้นสูงหลังคาเครื่องไม้มุงกระเบื้องสี ด้านข้างมีชายคาปีกนกยื่นออกมามีเสาไม้กลมรองรับ
ปูชนียวัตถุ ได้แก่ พระประธานในอุโบสถเป็นพระปูนปั้นปางมารวิชัย เดิมประดิษฐานอยู่ในอุโบสถวัดกลางใต้ อัญเชิญมาไว้ เมื่อ พ.ศ. 2484 พระพุทธบาทจำลอง 4 รอยในวิหารเล็ก ๆ มีทั้งเขียนลวดลายบนไม้ลายรดน้ำ ลงรักปิดทอง และหล่อด้วยโลหะ เป็นพระพุทธบาทที่แกะสลักแบบนี้พบมากในพม่า มีแห่งเดียวในจังหวัดสมุทรสงคราม ส่วนใบเสมาหินทรายแดงส่วนบนโค้งแหลมและเรียวเล็กลงมีลายสันหน้ากระดานเป็นแถบยาวตรงกึ่งกลางใบเสมา ด้านล่างเป็นรูปดอกไม้สามเหลี่ยม ตัวเหงาเสมาเป็นรูปเศียรนาค สมัยรัตนโกสินทร์
วัดบางเลนเจริญ
วัดบางเลนเจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านวัดน้อย ตำบลบางเลน อำเภอบางใหญ่ จังหวัดนนทบุรี มีที่ดินตั้งวัดเนื้อที่ 10 ไร่ ปัจจุบันมีพระปลัด ณัฐวุฒิ อานนฺโท เป็นเจ้าอาวาส
วัดบางเลนเจริญเดิมมีนามว่า วัดน้อย สร้างขึ้นเมื่อประมาณ พ.ศ. 2300 ในสมัยอยุธยา ต่อมากลายเป็นวัดร้างไประยะหนึ่ง จนกระทั่งมีผู้เข้ามาทะนุบำรุงวัดอีกครั้งและกระทรวงศึกษาธิการประกาศยกเป็นวัดมีพระสงฆ์จำพรรษาเมื่อวันที่ 20 ธันวาคม พ.ศ. 2519 จากนั้นนายถนอม เปรมรัศมี อดีตอธิบดีกรมป่าไม้ รวมถึงประชาชนทั่วไปจึงได้อุปถัมภ์วัดเรื่อยมา ภายในวัดมีศูนย์ศึกษาพระพุทธศาสนาวันอาทิตย์วัดบางเลนเจริญซึ่งเปิดดำเนินการมาตั้งแต่ พ.ศ. 2550
อาคารและเสนาสนะสำคัญได้แก่ อุโบสถ กว้าง 6 เมตร ยาว 21 เมตร กุฏิสงฆ์ จำนวน 9 หลัง เป็นอาคารไม้ทรงไทยประยุกต์และอาคารครึ่งตึกครึ่งไม้ และศาลาการเปรียญ ปูชนียวัตถุของวัดได้แก่ พระประธานในอุโบสถ เป็นพระพุทธรูปเชียงแสน นอกจากนั้นยังมีพระพุทธรูปปางต่าง ๆ จำนวน 5 องค์
หลวงปู่ดู่ พฺรหฺมปัญโญ
วัดบางศรีเมือง
วัดบางศรีเมือง เป็นวัดราษฎร์สังกัดคณะสงฆ์ฝ่ายมหานิกาย ในหมู่ที่ 1 บ้านบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี มีเนื้อที่ประมาณ 10 ไร่ 2 งาน 40 ตารางวา
วัดบางศรีเมืองสร้างขึ้นเมื่อ พ.ศ. 2374 โดยไม่ปรากฏหลักฐานว่าใครเป็นผู้สร้าง มีสภาพชำรุดทรุดโทรมมาโดยตลอด บางปีมีพระภิกษุจำพรรษาเพียง 2 รูป หรือ 3 รูปเท่านั้น จนกระทั่งเมื่อ พ.ศ. 2505 พระครูนนทสุทธิคุณ (ชื้น) เป็นเจ้าอาวาส ท่านได้สร้างอาคารและเสนาสนะต่าง ๆ ขึ้น ได้แก่ อุโบสถ สร้างเป็นอาคารคอนกรีตเสริมเหล็กแทนหลังเก่าที่ชำรุดทรุดโทรมมาก ได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 เขตวิสุงคามสีมากว้าง 18 เมตร ยาว 33 เมตร และได้ผูกพัทธสีมาเมื่อวันที่ 5 มีนาคม พ.ศ. 2513 ศาลาการเปรียญ สร้างเป็นอาคารไม้ กุฏิสงฆ์ สร้างเป็นอาคารไม้และอาคารคอนกรีตเสริมเหล็ก หอระฆัง หอฉัน และวิหารประดิษฐาน "หลวงพ่อประสิทธิไชย" ปัจจุบันได้มีการสร้างวิหารประดิษฐานรูปจำลองสมเด็จพระพุฒาจารย์ (โต พฺรหฺมรํสี) ด้วย
คิงดอม
Chayamaritia
Chayamaritia เป็นสกุลของพืชดอกที่อยู่ในวงศ์ว่านไก่แดง
Chautemsia
Chautemsia เป็นสกุลของพืชดอกที่อยู่ในวงศ์ว่านไก่แดง
Chaunochiton
Chaunochiton เป็นสกุลของพืชดอกที่อยู่ในวงศ์น้ำใจใคร่
ถิ่นกำเนิดของมันคืออเมริกากลางและอเมริกาใต้เขตร้อน
Chaunanthus
Chaunanthus เป็นสกุลของพืชดอกที่อยู่ในวงศ์ผักกาด
Chasmanthera
Chasmanthera เป็นสกุลของพืชดอกที่อยู่ในวงศ์บอระเพ็ด
Chascanum
Chascanum เป็นสกุลของพืชดอกที่อยู่ในวงศ์ผกากรอง
ถิ่นกำเนิดของมันคือแอฟริกาไปจนถึงอินเดีย
Chartoloma
Chartoloma เป็นสกุลของพืชดอกที่อยู่ในวงศ์ผักกาด
Charianthus
Charianthus เป็นสกุลของพืชดอกที่อยู่ในวงศ์โคลงเคลง
ถิ่นกำเนิดของมันคือหมู่เกาะวินด์เวิร์ด, หมู่เกาะลีเวิร์ด และกายอานา
Charadranaetes
Charadranaetes เป็นสกุลของพืชดอกที่อยู่ในวงศ์ทานตะวัน
ถิ่นกำเนิดของมันคืออเมริกากลาง
Champluviera
Champluviera เป็นสกุลของพืชดอกที่อยู่ในวงศ์เหงือกปลาหมอ
ถิ่นกำเนิดของมันคือไนจีเรียตอนใต้ถึงกาบอง, บีโอโก
วัดทะเลบก (จังหวัดนครปฐม)
วัดทะเลบก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม มีเนื้อที่วัด 57 ไร่ 1 งาน 8 ตารางวา มีที่ธรณีสงฆ์ 4 ไร่ 3 งาน 33 ตารางวา
วัดทะเลบกสร้างวัดเมื่อ พ.ศ. 2406 ตรงกับวันขึ้น 15 ค่ำ เดือน 5 ปีกุน ประกาศตั้งวัดเมื่อ พ.ศ. 2432 ได้รับพระราชทานวิสุงคามสีมาเมื่อ พ.ศ. 2513 ที่มีชื่อเรียกว่า "วัดทะเลบก" เพราะเนื่องจากด้านทิศตะวันตกของวัดนี้เมื่อ 40 ปีก่อนมีแหล่งน้ำกว้างขวางมากมีพื้นที่ประมาณ 2–3 ร้อยไร่ แต่ปัจจุบันน้ำแห้งหมดแล้วเหลือแต่พื้นที่ต่ำกว่าบริเวณวัด และเป็นที่ปลูกอ้อยของชาวบ้าน
เมื่อ พ.ศ. 2559 สมัยพระครูสุมนสุนทรกิจ สุมโน เจ้าคณะตำบลห้วยม่วง และเจ้าอาวาสวัดทะเลบก มีความประสงค์สร้างมณฑปหลวงปู่แสง หลวงปู่วิเชียร หลวงปู่เบี้ยว อดีตเจ้าอาวาส แต่ยังขาดจตุปัจจัย จนกระทั่งกลางดึกคืนหนึ่งนึกขึ้นได้ว่า เมื่อ พ.ศ. 2517 ขณะนั้นท่านยังเป็นพระลูกวัด หลวงปู่เบี้ยว อดีตเจ้าอาวาส ได้ใช้ให้นำไหจำนวน 3 ไหไปฝังดิน ภายในบรรจุ พระวันทา อภิวาท เนื้อดินผสมว่าน พระปางลีลาขนาด 10 นิ้ว เนื้อดินเผา จึงได้ขุดไหดังกล่าว พบพบเพียง 1 ไห เป็นไหดินเผาขนาด สูง 80 เซนติเมตร กว้าง 1 ฟุต ด้านบนปิดด้วยปูน เขียนภาษาขอม ทอน "สุวโน" และเลข 17 ซึ่งเป็นปีศักราชที่ฝัง
Golden Kamuy
โรงพยาบาลแชริที (นิวออร์ลีนส์)
โรงพยาบาลแชริที  เป็นหนึ่งในสอบโรงพยาบาลเพื่อการเรียนการสอนส่วนหนึ่งของศูนย์การแพทย์ลุยเซียนา นิวออร์ลีนส์ (MCLNO) อีกที่หนึ่งคือโรงพยาบาลมหาวิทยาลัย นิวออร์ลีนส์ โรงพยาบาลถูกทิ้งร้างสามสัปดาห์หลังเมืองนิวออร์ลีนส์โดนเฮอร์ริเคนแคทรินาเข้าทำลาย ที่ซึ่งนายกเทศบาล แคธลีน บลังโค ระบุว่าโรงพยาบาลแชริทีต้องถูกทิ้งร้างถาวร กลุ่มมหาวิทยาลัยแห่งรัฐลุยเซียนา เจ้าของอาคาร ระบุว่าไม่มีแผนจะเปิดบริการโรงพยาบาลแชริทีอีก แต่เลือกที่จะควบกิจการของโรงพยาบาลแชริทีเข้ากับศูนย์การแพทย์แห่งใหม่ซึ่งทันสมัยกว่าและจะสร้างขึ้นในย่านมิดซิทีตอนล่าง โรงพยาบาลแห่งใหม่ดังกล่าวเปิดให้บริการในเดือนสิงหาคม 2015 ภายใต้ชื่อศูนย์การแพทย์มหาวิทยาลัยนิวออร์ลีนส์ จนถึงปัจจุบันโรงพยาบาลแชริทียังคงถูกทิ้งร้าง
Charity Hospital (New Orleans)